Ați fost vreodată în situația de a vedea cum Silicon Valley înflorește
și v-ați dorit să fi știut până unde va ajunge?
(Râsete)
Am venit să vă vorbesc despre ceea ce cred eu că va fi
cea mai mare ruptură în tehnologie
care s-a întâmplat în ultimii 15 ani.
Și cred că la final totul se va rezuma la implicare.
De fapt, cred că va fi o schimbare
în modul în care ne gândim la implicare.
Ce ați face dacă ați ști că astăzi
se va naște un mare ciclu tehnologic,
care va începe în următorii ani
și că ați putea fi și voi implicați?
Ce ați face?
(Publicul) Am interveni!
Am să vă povestesc ce mi s-a întâmplat:
Lucrez 12 ore pe zi ca finanțator,
ziua.
Eram atent mai devreme
și acum știu că trebuie să dorm 10 ore,
ceea ce e greu, pentru că show-ul de ieri s-a terminat
pe la 12:30, și deci eram, am ajuns...
și asta se întâmpla în Santa Rosa, deci am ajuns acasă târziu.
Vreau să înțelegeți că am studiat lumea tehnologiei
și lucrurile deja se schimbă.
Dar în moduri pe care nu le comentează nimeni.
Mă voi axa pe șase lucruri.
Vreau să înțelegeți că fiecare dintre acestea e o ipoteză;
poate fi revizuită.
sau poate fi eliminată.
Dar vreau să înțelegeți
că lucrez cu aceste ipoteze de zece luni
și interesant este că le-am prezentat
multor oameni din industrie,
aceștia găsindu-le greu de demitizat.
Le voi împărtăși cu voi azi
deoarece cred că împreună le putem descifra.
Primul lucru, cred că e evident,
este că: Windows este pe moarte.
Și...
(Aplauze)
Nu vreau să jignesc compania,
cred că Microsoft poate face multe lucruri
pentru a se dezvolta,
dar nu și sisteme de operare.
Indicatorul principal, singurul pe care trebuie să-l știți
pentru a înțelege ce se întâmplă
este faptul că telefoanele inteligente au eliminat Windows-ul
de la 96% de dispozitive acum trei sau patru ani,
la sub 50% acum.
Și continuă să scadă;
va fi sub 30% într-un an și jumătate.
Microsoft poate face multe lucruri.
Poate să se retragă la bursă și să controleze prețurile.
Dar aceste lucruri sunt foarte importante
pentru că Windows și programul Entreprise, care ține tot de acesta,
din care fac parte companii precum SAP,
aceste firme sunt responsabile de venituri de sute de miliarde de dolari.
Și sugerez să sărim după acel venit.
Într-o lume în care economia SUA nu crește atât de rapid,
eliminarea cuiva e cel mai simplu mod de a face loc noilor industrii.
Și de aici vor veni și veniturile.
Dar ghiciți ce? La fel ca o reclamă de la teleshopping, „asta nu e tot!”.
(Râsete)
Se pare că Microsoft nu e singura companie
care se află în pericol.
Un alt exemplu este Google.
Poate că nu v-ați gândit la asta,
dar căutările amănunțite reprezentau 90% din volumul de căutări
acum patru ani.
Dar s-a întâmplat ceva interesant.
Google a devenit atât de popular, încât indexul a devenit plin de prostii.
De fapt, tot internetul a devenit plin cu prostii.
Dacă stați să vă gândiți, internetul a devenit un fel de Detroit digital.
(Râsete)
Dacă priviți atenți,
puteți găsi lucruri fascinante acolo.
Dar dacă nu aveți grijă, puteți fi jefuit.
(Râsete)
Și nu e de mirare
că fiecare dintre noi
a căutat alte metode de a găsi un lucru.
Am început cu Wikipedia,
dar a venit Facebook cu probleme legate de gusturi și bani;
a apărut Twitter cu știri în timp real;
LinkedIn pentru chestiuni profesionale;
Match.com, pentru chestiuni mai puțin profesionale;
TripAdvisor pentru călătorii, Yelp pentru restaurante,
Realtor.com pentru găsirea unei locuințe, Dictionary.com pentru cuvinte,
Wordnik pentru întreaga limbă.
Lucrurile s-au schimbat.
Și uitați ce e interesant:
la fel ca Microsoft, Google are multe posibilități
de dezvoltare a afacerii.
Dar ce nu poate să facă este să-și recupereze poziția
de lider dominant al internetului.
Cred că atunci când Google a apărut în 1998,
internetul era pentru toată lumea,
lumea întreagă care nu avea lider.
Și Google a pășit în acea lume, a luat conducerea
și a implementat o strategie
care a transformat tot conținutul într-un bun de larg consum.
Și cel mai simplu e să ne uităm la pagina de rezultate Google:
singura siglă care apare e cea Google;
totul este scris cu aceleași caractere.
Această transformare în bun comun a fost extraordinară pentru Google,
dar groaznică pentru restul.
Și cred că s-a terminat,
nu doar pentru că indexul de căutare dispare,
ci pentru că, la fel ca prelucrarea cuvintelor,
acesta nu mai e cea mai importantă aplicație,
ci doar un lucru obișnuit.
Vedem asta la telefoane în special.
În telefoane oamenii au alte modalități de a găsi ceea ce vor.
Indexul de căutare e prea disruptiv pe telefon,
deci prezența acestuia pe telefoane e mai mică
decât pe calculatoare.
Și acesta e indicatorul principal că revenirea lui Google, să-i spunem așa,
nu va fi datorată sistemului de căutare.
Cea de-a treia ipoteză nu mai e controversată,
dar e important să înțelegeți ce s-a întâmplat.
Dacă în partea stângă avem paginile Web,
cu multitudinea lor de informații,
fără reguli,
fără securitate și control,
o graniță chiar.
Cei de la Apple au o altă viziune.
Au spus: „Site-urile au murit.
Vom accesa internetul,
deoarece acolo e toată informația
și vă vom aduce un conținut original, bine gândit, cu valoare adăugată
și cu drepturi de autor.”
Și oamenii au ales asta,
nu Google.
În ultimii trei ani,
Apple a trecut de la un sistem prezent pe calculatoare
la aproape 100 de milioane de dispozitive vândute cu conexiune la internet.
O sută de milioane.
Aproape o sută de milioane.
Ceea ce vreau să spun e că lumea e a lor.
Noroc că suntem și noi în ea,
pentru că Steve nu e prea tolerant.
(Râsete)
Imaginați-vă statul Georgia în timpul Războiului Civil.
Apple este Sherman,
Web-ul este Joe Johnston.
Ideea e că au pierdut.
Web-ul analizează situația și își spune:
„Doamne, trebuie să ne revenim.”
Și pentru a face asta, trebuie să sacrifice Google.
Google a împins pendulul tehnologiei
până a ajuns la a fi un bun comun,
până în punctul în care oamenii care au lucrat toată viața
la dezvoltarea divertismentului captivant,
la un jurnalism captivant,
la romane captivante,
nu mai pot face bani din asta.
Internetul a spus „OK”, dacă Google e acolo și Apple aici,
HTML 5, noua generație, va depăși Apple.”
Deci în loc să fie bunuri comune versus magazin de aplicații,
va fi magazin de aplicații versus conținut foarte diversificat.
Dacă nu știți ce e HTML 5, vă explic acum.
Este un limbaj de programare.
Dar unul complex.
Pentru prima dată,
vei putea face o pagină Web
interactivă,
cu video, audio, orice vrei.
Dar fără Flash.
E o schimbare imensă,
deoarece deschide un nou capitol.
Și nu doar pentru New York Times,
ci și pentru toată lumea de pe WordPress,
pentru orice formație...
Deoarece, brusc, abilitatea de a crea un produs diferit, captivant,
cu valoare adăugată, poate chiar plătit,
va fi acolo.
Interesant este că, datorită companiei Apple,
cei care produc bunuri comune nu-ți pot face nimic.
Apple va încerca să ne oprească, dar nu va putea.
Cred că sunt mai deștepți de atât.
Ideea e că nu știu unde ne vom opri,
când pendulul se va întoarce.
Cred că zilele de transformare excesivă în bun comun s-au terminat.
Și noi toți avem un rol cheie.
Vă voi spune imediat cum fac eu.
Tabletele.
Acesta este celălalt motiv pentru care Windows a murit.
Dacă vreunul din voi nu are un iPad...
Eu nu am acțiuni Apple, deci nu am motive personale,
dar dacă nu aveți un iPad, nu puteți înțelege
lucrurile care se întâmplă acum.
(Râsete)
Chiar vorbesc serios.
Cred că cel mai important lucru e că ceilalți competitori,
în acest moment,
nu au nicio influență.
Nu uitați
că investiția noastră a creat rețeaua Web Palm pe care HP o va livra
cândva, într-o zi.
(Râsete)
Cred că e foarte probabil ca Apple să câștige
cu o cotă de piață mai apropiată de ce au pe iPod
decât pe iPhone.
Asta înseamnă 70 sau 80%.
Dacă va fi așa, cei de la Apple vor fi mai bogați cu 50-100 miliarde de dolari
în câțiva ani
decât sunt astăzi.
Și chiar nu le văd competiția.
E foarte important să înțelegeți
că structura lor de costuri e mai favorabilă decât a celorlalți
și e imposibil ca cei care se ocupă de telefonie,
mai ales cei de la Android, să-i ajungă.
Marjele brute ale companiei Apple depășesc prețul de vânzare cu amănuntul
al oricărui telefon Android.
Vreau să închei
înainte de toate, cu o idee de investiție.
Obsesia de pe Wall Street e rețeaua socială.
Dar e doar un spectacol secundar.
Și vă spun asta în calitate de persoană ale cărei investiții sunt în Facebok.
E ceva unicat.
Nu e...
Ca să împrumut un citat din Star Wars:
„Aceasta nu e obsesia pe care o căutați”.
Cea despre care vorbim va fi mult mai mare de atât.
Facebook a câștigat.
I-a luat locul Windows-ului. OK?
Mai sunt câțiva, Twitter, Yelp, Skype, LinkedIn,
care construiesc platforme de succes,
dar nu atât de mari precum Facebook.
Vor avea succes.
Dar cine va mai veni, va trebui să urmeze modelul Zynga.
Vor trebui să devină subordonați platformei Facebook.
Și inabilitatea companiei Zynga de a construi ceva de succes fără Facebook
e factorul cheie care ne arată cât de puternică e platforma.
Deci dacă vă lansați astăzi pe platformele sociale
faceți-o pe Facebook.
E singurul sfat pe care vi-l pot da.
Dar cel mai important: uitați de rețelele sociale.
Acestea sunt doar un element, nu o platformă.
Deci încorporați-le,
așa cum spunea Catherine: „încorporați jocuțiunea în tot”.
Totul ține de implicare.
Viitorul va fi diferit.
Și întrebarea de bază este:
ce vom face în privința asta?
Ceea ce fac eu e foarte simplu: cred în investiția totală.
Acum un an, uitându-mă la HTML 5, mi-am spus:
„Asta chiar ar putea fi important. Cum îmi dau seama?”
Formația mea, Moonalice,
a făcut acum câțiva ani un album cu T Bone Burnett,
care credeam noi că o să fie un mare succes bla, bla, bla...
Ne-am dat seama că nimănui nu-i păsa de muzica hippy cântată de bătrâni...
(Râsete)
Am pus-o pe internet, pe Facebook și Twitter.
Am început să facem așa-numitele „Twittercasts”,
concerte live sau înregistrate,
distribuite pe Twitter.
Apoi am început să folosim transmisia live pe care o folosim și noi azi,
pentru a face videoclipuri live pe internet.
Recent am achiziționat o rețea de sateliți.
De ce? Pentru că a fost mai ieftin decât trei salarii ale managerului.
(Râsete)
Și acum, transmitem toate concertele,
în afară de cele U2,
live, în HTML 5,
prin satelit,
într-un sistem controlat de noi.
Avem o aplicație care va apărea în cursul lunii viitoare.
Termenul „aplicație” e greșit; site-ul nostru va fi actualizat la HTML 5.
Pe acesta, veți putea accesa de pe telefon, oriunde,
orice concert,
orice transmisie live,
în jur de 150, 200 de spectacole.
Practic nu am plătit nimic pentru asta.
Și suntem o trupă mică.
Știu mai multe despre tehnologie decât majoritatea,
dar asta e pentru că știu persoane cu vârsta peste 55 de ani.
Dar persoanele care au între 18 și 20 de ani,
vor putea folosi aceste platforme
în muzică, dar nu numai
într-un cu totul alt mod.
Cred că creativitatea revine.
Moonalice a fost construită pe asta.
Avem afișist pentru fiecare spectacol.
Avem fotografi, pictori.
Cred că creativitatea a fost sufocată,
dar nu atât de mult de tehnologie,
cât de degradarea culturii americane,
reticența oamenilor de a se educa,
noțiunea că trebuie să ne bazăm pe ritualuri și credințe, nu pe fapte.
Dar cred că tehnologia ne va face o favoare.
Ne va da uneltele independenței.
Și există mici scântei, nu ?
Vedem Primăvara Arabă
și impactul pe care l-au avut Facebook și Twitter.
Destul de interesant.
Dar imaginați-vă o lume
în care totul este o aplicație.
În HTML 5, Detroit-ul digital e înlocuit de acest lucru
în care fiecare postare este o aplicație,
fiecare reclamă e un fel de magazin.
Gândiți-vă la ce înseamnă asta.
În loc să vedeți o reclamă despre Amazon,
vedeți magazinul, de exemplu, o recenzie a New York Times.
Puteți crea, cere și mulțumi în același loc.
De ce?
Pentru că e mai bine pentru toți.
Economisește timp, mărește gradul de implicare,
te ține pe pagină.
Trecem de la un lift Web,
cu care poți merge în multe locuri, ieși de pe site-uri, pierzi oameni,
la un model de panou de control.
Și ghiciți cine îl va face?
Voi.
Vă mulțumesc mult.
(Aplauze)